Elian Băcilă - Pictorul de Negru-un artist cât o ambasadă

Motto: A fi om e lucru mare

Cunoscutul artist plastic Elian Băcilă, pictorul de negru al României, recunoscut de OSIM – Oficiul de Stat pentru Invenții și Mărci “Părintele picturii negre din România și pictorul de negru al României din anul 2007”, a făcut un gest artistic de importanța unei ambasade. A dăruit președintelui SUA, Joe Biden, un tablou pictat în maniera sa, numai cu negru. Domnia sa, a mulțumit printr-o scrisoare pictorului român.

Această scrisoare și semnătura președintelui SUA, ar fi pentru publicația Independența Română – Independența prin cultură ca o lumină izbăvitoare de suflete în credința unor speranțe de colaborare, ajutor reciproc, încredere și prietenie între oamenii celor două popoare: români și americani. Fie ca fericirea să încolțească pe pământ în aceste zile când îndurarea și buna înțelegere sunt mai necesare ca orișicând. Darul și scrisoarea de mulțumire duc la credința unui sentiment de siguranță, pace și calm.

Împreună cu puterea dragostei vindecătoare a lui Dumnezeu, prietenia și aprecierea reciprocă fac ca oamenii să se simtă bine și mai valoroși. Bucuria mare pe care a trăit-o pictorul de negru când a primit scrisoarea de mulțumire și apreciere, a fost ca un izvor de apă pură care va țâșni veșnic în munca, viața și amintirea maestrului, o zi istorică cum a declarat pictorul. Când un artist este apreciat de așa importante personalități, spiritul său creator devine mai puternic și sănătos.

După evenimentul Scrisoarea, artistul plastic Elian Băcilă, parcă a simțit pe creștetul capului blândețea mângâierilor lui Dumnezeu, ca pe o hrană spirituală sănătoasă spiritului său creator, neclintit și mereu preocupat cu munca artistică. Numai prin prietenie se schimbă calitatea vieții care tinde spre biruință. Gestul mărinimos al președintelui Joe Biden a căpătat bunăvoința Creatorului divin. Frumusețea artei lui o apreciez de când îl cunosc.

Furat de dragul artei negre visează și pictează până târziu. Pictura lui fără asemănare, gândire, muncă, arta – înfiorare pare a fi vecie, împlinite vise din copilărie. Pictează cu credința în Dumnezeu, iubindu-l pe Domnul, știind că numai el este răsăritul său.

Pictor Prof. Cojocaru Vergil-Cover

Contents